Dirkie - Wikipedia
Dirkie is 'n Afrikaanse rolprent wat in 1969 deur Mimosa Films vervaardig en uitgereik is. Jamie Uys was die regisseur en sy seun, Wynand Uys, het die naamrol vertolk onder die naam Dirkie Hayes. Dit is in Engels bekend as Lost in the Desert en het in 1972 ’n prys op die Teheranse Filmfees gewen.
Wynand Uys (as Dirkie Hayes), Jamie Uys, Wilhelm Esterhuizen, Pieter Hauptfleisch e.a.
Dirkie is ’n avontuurprent.
Van die akteurs wat in die fliek gespeel het sluit in:
Wynand Uys as Dirkie (as Dirkie Hayes)
Jamie Uys as Anton (as Jamie Hayes)
Wilhelm Esterhuizen as Smitty
Sue Burman as Joan
Jan Bruyns as kolonel (as Jan Bruijns)
Pieter Hauptfleisch as oom Pete
Johan du Plooy as Jack
Bill Brewer as redakteur
Jacques Loots as dokter (as Jaques Loots)
Heinrich Marnitz as Hoffman
Eugene Erasmus as operateur
Die verhaal speel in die Kalahari-woestyn af en gaan oor ’n agtjarige seun en sy hond wat ná ’n vliegtuigongeluk alleen in die woestyn agterbly. Die seun trotseer allerhande ontberings terwyl ’n groot soektog na hom van stapel gestuur word.
Dirkie is ook in Engels gemaak onder die naam Lost in the Desert. Dit word ook soms Dirkie Lost in the Desert of Adventure in the Red Desert genoem. ’n Baie gewilde weergawe is in 1972 gemaak in Telugu, ’n Suid-Indiese taal, met die naam Papam Pasivadu. ’n Paar veranderings is aan die storielyn aangebring ter wille van die plaaslike gehoor.
Jamie Uys by Mimosa Films
↑ Papam Pasivaadu by IMDb.
Ontsluit van "https://af.wikipedia.org/w/index.php?title=Dirkie&oldid=1972845"
Last edited on 8 April 2019, at 13:39